hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu en hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu en en hu hu hu hu hu hu hu hu hu hu en en hu hu en hu hu hu hu hu hu hu hu hu hu en en hu hu hu hu hu hu hu hu hu hu hu hu en en hu hu hu hu hu hu hu en hu hu hu hu hu hu en en hu hu hu hu hu hu en en hu hu hu hu hu hu en en hu hu hu hu hu hu hu hu hu hu hu hu hu hu en hu hu hu hu hu hu hu hu hu en en en en en en en
frekvenciaháború | vipcast.hu powered by Media1 - magyar podcast
Több éven át törvénytelenül némán tartották őket, most hosszú pereskedés után visszatérhettek, interjú a Budaörs Rádió ügyvezetőjével (Media1, 2022.09.12.)
2022. szeptember 19. hétfő2022. szeptember 19. hétfő Szerző: vipcast.hu
A Media1 podcast- és rádióműsora ezúttal Budaörsön járt, ahol Roczó-Nagy Zoltánnal, a Budaörs Rádió ügyvezető igazgatójával beszélgettünk. Beszélgetésünk apropóját az adta, hogy a Médiatanács egy törvénytelenül lefolytatott frekvenciapályázaton még 2019-ben jogsértő módon kizárta a rádiót az általa korábban használt Budaörs FM 104,8 MHz frekvencia pályázatából, így a frekvencia több éven át néma volt, a Budaörs Rádió pedig elnémult, majd miután a Kúria kimondta, hogy a Budaörs Rádiónak van igaza, újabb hosszú várakoztatás után végül idén nyár végén visszakapcsolhatta adását a Budaörs Rádió.
A rádió most önálló stúdió nélkül, a műsorvezetők otthonaiba való kapcsolással folytatja műsorát. Roczó-Nagy Zoltán a Media1 podcastban elmesélte, hogyan élték meg az elmúlt éveket, mi is történt pontosan, és beszélt a mostani visszakapcsolás utáni műsorokról és arról a technikáról is, amivel stúdió nélkül is képesek működtetni a Budaörs Rádiót.
A Media1 beszélgetése Roczó-Nagy Zoltánnal az alábbi lejátszó segítségével indítható!
A hanganyag letöltése | Lejátszó megnyitása új ablakban
Érdemes feliratkozni a vipcast powered by Media1 Podcastra! Elérhető a podcast Spotify-on, iTunes-on, Google Podcastben és más podcast platformokon keresztül is.
Kategória audio, média, media1 műsor, podcast Címkék bíróság, budaörs, budaörs fm 104.8 mhz, budaörs rádió, elnémítás, frekvencia, frekvenciaháború, helyi rádiózás, interjú, Kúria, media1 2022-09-12, media1 műsor, médiaszabadság, médiatanács, nemzeti média és hírközlési hatóság, nmhh, pereskedés, roczó-nagy zoltán, sajtószabadság, újra szól, visszakapcsolás, visszatérés
Betarthatatlan szabályok nyomasztják a rádiósokat! Csabai Gábor Papó, a Tilos Rádió ügyvezetője és Pataki Gábor, a Klubrádió volt főszerkesztője a Media1-ben (2022.04.25)
2022. április 26. kedd Szerző: vipcast.hu
Csabai Gábor Papó, a Tilos Rádió ügyvezető igazgatója és Pataki Gábor, a Klubrádió idén év elején távozó főszerkesztője a Media1 podcast- és rádióműsorának e heti vendége. A két rádióban van valami közös: a Tilos Rádióról épp a napokban derült ki hivatalosan, hogy nem hosszabbítja meg a lejárófélben lévő médiaszolgáltatási jogosultságát a Médiatanács a rádió működése során elkövetett korábbi szabálytalanságokra hivatkozva, a Klubrádió pedig tavaly februárban vesztette el a jogosultságát hasonló indokkal.
Tényleg ennyire betarthatatlanok a rádiózással kapcsolatos magyarországi médiaszabályok? Van-e értelme a kvótarendszernek, vagyis annak az előírásnak, hogy a műsoridő hány százalékában kell szólnia például magyar zenének, vagy hogy hány százalék lehet a beszéd és a zene aránya? Ha viszont nincs, miért nem megy mindenki inkább az internetre? Mik a tervei a Tilos Rádiónak a mostani helyzetben? Többek között ezekről is szó esett a beszélgetésben Csabai Gábor Papóval és Pataki Gáborral.
A beszélgetés már meghallgatható a lenti lejátszó segítségével.
Ha még nem tetted, érdemes feliratkozni a podcastra, hogy ne maradj le a következő epizódról sem!  Elérhető a podcast a Spotify-on, az Apple iTunes-ban és RSS segítségével is. Érdemes feliratkozni a Media1 hírportál napi hírlevelére is! A Media1.hu podcastja jelenleg már 11 rádióban is hallható hétről-hétre.
A hanganyag letöltése | Lejátszó megnyitása új ablakban
Kategória audio, media1 műsor, podcast Címkék csabai gábor papó, főszerkesztő, frekvencia, frekvenciaháború, frekvenciavesztés, interjú, internetrádiózás, klubrádió, kvótarendszer, média, media1, media1 2022-04-25, media1 műsor, médiahatóság, médiaszabadság, médiaszabályozás, médiaszolgáltatási jogosultság, médiatanács, nemzeti média és hírközlési hatóság, nmhh, pataki gábor, rádió, rádiók elnémítása, rádiózás, tilos rádió, ügyvezető igazgató
Media1 2021.03.15.: Szabad Sajtó Napja? Vendégünk volt Hargitai Miklós, a MÚOSZ elnöke
2021. március 16. kedd2021. március 16. kedd Szerző: vipcast.hu
2021. március 15-én, az 1848-49-es szabadságharc és forradalom ünnepén (ami egyben a Szabad Sajtó Napja) is jelentkezett a Media1 műsora.
A sajtóünnep jó apropó volt arra, hogy felhívjuk Hargitai Miklóst, a Magyar Újságírók Országos Szövetsége (MÚOSZ) elnökét, hogy a médiaszabadság aktuális helyzetéről beszélgessünk.
Hargitai Miklós, a MÚOSZ elnöke egy Media1 által támogatott rendezvényen korábban
A beszélgetésben szóba került az Európai Parlamentben a napokban lezajlott plenáris vita a médiaszabadság helyzetéről, és természetesen a beszélgetés előtt épp egy hónappal elnémított az FM 92,9 MHz, azaz a Klubrádió ügye is.
Az egy hónappal ezelőtt frekvencia nélkül maradt és jelenleg internetre szorított rádió kapcsán szóba került, milyen lenne az ideális médiaszabályozás Magyarországon. A Klubrádió mellett persze más médiás ügyek is előkerültek, és eljutottunk oda, hogy vajon mi lehet az oka, hogy az Európai Bizottság évek óta csak aggodalmát fejezi ki a magyar médiahelyzet kapcsán, mégsem cselekszik érdemben, és nem foglalkozik az előtte fekvő beadványokkal érdemben, amelyek az állami reklámköltéseken keresztül megvalósuló piactorzítást, vagy épp a KESMA túlzott piaci koncentrációját kifogásolták.
Hargitai Miklós elmondta azt is, mit gondol Karas Monikáról, az NMHH Médiatanács elnökéről és az egész grémiumról. A MÚOSZ elnöke ismertette továbbá a Szabad Sajtó Napján a legnagyobb újságíró-szervezet által kitüntettek névsorát és elmondta azt is, mit gondol az állami Táncsics-díjról.
A Media1 2021.03.15-i adása, benne a Hargitai Miklóssal készült közel egyórás beszélgetés a lejátszóval meghallgatható, vagy akár le is tölthető!
A hanganyag letöltése | Lejátszó megnyitása új ablakban
Lájkold a vipcast.hu Facebook-oldalát és iratkozz fel teljesen ingyenesen a podcastra is, hogy ne maradj le a következő hanganyagokról! Feliratkozhatsz a podcastra a Spotify-on és az Apple iTunes-on is, de megtalálod a főbb podcast programokban, például a Google Podcastsban is.
Iratkozz fel a Media1.hu hírlevelére a hírportál főoldalán, és lájkold vagy kövesd a Media1 Facebook-oldalát is.
Kategória audio, média, media1 műsor, podcast Címkék EU, Európai Bizottság, frekvencia, frekvenciaháború, Hargitai Miklós, klubrádió, Magyar Újságírók Országos Szövetsége, március 15., media1, media1 2021-03-15, media1 műsor, médiapluralizmus, médiaszabadság, médiaszabályozás, MÚOSZ, sajtószabadság, Szabad Sajtó Napja
Media1 2021.02.15: Rozgonyi Krisztina, az NHH egykori elnöke a Klubrádió lekapcsolásáról és a magyar médiaszabályozásról
2021. február 15. hétfő2021. február 15. hétfő Szerző: vipcast.hu
Rozgonyi Krisztina, a Nemzeti Hírközlési Hatóság (NHH) 2010-ben, a kormányváltáskor lemondó elnöke a Media1 2021. február 15-i műsorában, 19 órával a Klubrádió megmaradt egyetlen FM-frekvenciájának lekapcsolása és internetre való kényszerű átköltöztetése után a Klubrádió ügyéről és a magyar médiaszabályozásról nyilatkozott.
Rogonyi Krisztina, az NHH egykori elnöke. fotó: Rozgonyi Krisztina / Facebook
A Klubrádió FM adásának lekapcsolásáról azt mondta, ez óriási veszteség a magyar nyilvánosság sokszínűsége szempontjából, ugyanis a Klubrádió fontos terepe az ellentétes vélemények bemutatásának.
A műsorban szó esett arról, hogy tudja-e pótolni az internetes rádiózás az FM-rádiózást. Rozgonyi a mintegy félórás interjúban bírálta a Nemzeti Média- és Hírközlési Hatóságot, amiért az NMHH az elmúlt években mindent megtett a digitális rádiózás népszerűvé válása ellen, sőt Európával ellentétesen még a kísérleti DAB+ adást is megszüntette. Rozgonyi úgy vélte, a DAB+ technológia lehetővé tette volna, hogy a rádiós piacon több rádió jól megférjen egymás mellett, vagyis megszűnjön a frekvenciaszűkösség.
A hírközlési hatóság volt elnöke szerint a DAB+ kísérleti sugárzás lekapcsolásával a magyar rádiózás perspektíváját gyilkolta le az NMHH.
Rozgonyi a műsor során arról is beszélt, hogy az elmúlt években a Klubrádió mellett más rádiókkal is súlyos dolgok történtek, alig maradtak független rádiók, és jelentősen romlott a médiapluralizmus Magyarországon.
Az NHH volt elnöke elmondta a véleményét arról is, milyen médiaszabályozási modellt tartana kívánatosnak, illetve Európa más országaiban hogyan működik a frekvenciák elosztása. Jó példaként említette a brit médiahatóság működését, ahol a folyamatok átláthatóan zajlanak, a tagok függetlenek és elszámoltathatók.
Azt is mondta, az a kérdés, hogy a Klubrádiónak volt-e esélye tisztességes versenyben megmérettetni, illetve tisztességes módon született-e meg az, hogy nem kapott jogosultságot.
Rozgonyi azt mondta, 2010 óta Európa jelentősnek mondható része nem nézi jó szemmel, ami a magyar médiapiaccal történik, de kár lenne abban bízni, hogy ezt a folyamatot majd az Európai Unió fogja megállítani, mert a magyar állampolgároknak kell közvetlenül cselekednie, a zsebébe nyúlnia, támogatnia a médiumokat, vagy más módon kiállni a médiaszabadságért.
A Media1 műsor 2021. február 15-i adása, benne a Rozgonyi Krisztinával készült teljes interjúval az alábbi lejátszón lévő play ikonra kattintva visszahallgatható, illetve podcastként a lenti linkre kattintva le is tölthető. A lejátszás akár külön ablakban is lehetséges!
A hanganyag letöltése | Lejátszó megnyitása új ablakban
Lájkold a vipcast.hu Facebook-oldalát és iratkozz fel teljesen ingyenesen a podcastra is, hogy ne maradj le a következő hanganyagokról! Feliratkozhatsz a podcastra a Spotify-on és az Apple iTunes-on is, de megtalálod a főbb podcast programokban, például a Google Podcastsban is. Iratkozz fel a Media1.hu hírlevelére a hírportál főoldalán, és lájkold vagy kövesd a Media1 Facebook-oldalát is.
Kategória audio, média, media1 műsor, podcast Címkék 92.9 mhz, DAB, digital audio broadcasting, digitális rádiózás, elnémítás, frekvencia, frekvenciaháború, internetrádiózás, klubrádió, lekapcsolás, médiaszabályozás, nhh, rádió, rádiózás, rozgonyi krisztina
Internet alapú rádiózás internet nélkül – DTM 2017.11.21./4.
2017. november 30. csütörtök2017. november 27. hétfő Szerző: Nemes Cilla
Magyarországon a média fejlődése más utat jár be, mint a nyugati országokban. A rádiózásban például valójában eddig valójában nem valósult meg  a digitális átállás, pedig a DAB (Digital Audio Broadcast) nevű digitális rádiórendszerrel már több mint 22 éve fogható a kísérleti adás hazánkban, ráadásul a DAB-nak is megvannak a maga korlátai. Szalay Dániel a műsorban bemutatott egy olyan okostelefonos rádiós alkalmazást, amihez nem kell sem analóg FM-hálózat, sem pedig DAB adórendszer és vevőkészülék, csak internetelérés , sőt az sem folyamatosan, és több különleges képessége is van a megoldásnak.
Szalay Dániel újságíró okostelefonján mutatja be a digitális rádiózás applikációt (fotó: Nemes Ilona)
A podcast hangfelvétel lejátszása a „play” ikont ábrázoló ikonra kattintva indul, de a hangfájl akár le is tölthető. A lejátszó egy külön ablakban is elindítható.
A hanganyag letöltése | Lejátszó megnyitása új ablakban
Videót is láthatunk erről:
A rádiós digitális át nem állás problematikájával egyébként már 2010-ben is foglalkoztunk a vipcasten. Akkor a hírközlési hatóság, az NHH (a mai NMHH egyik elődjének) akkori elnöke, Rozgonyi Krisztina számolt be az ezzel kapcsolatos helyzetről Szalay Dániel interjújában.
A DTM asztaltársasággal közvetlenül itt lehet kapcsolatba lépni: www.facebook.com/DTMasztaltarsasag
Tetszenek a vipcast.hu tartalmai? Ha még nem tetted meg, lájkold a vipcast.hu Facebook-oldalát és iratkozz fel teljesen ingyenesen a podcastra is, hogy ne maradj le a következő hanganyagokról!
Kategória audio, podcast Címkék alkalmazás, applikáció, DAB, digitális átállás, digitális rádió, DTM, frekvenciaháború, internetes rádió, média, mobil, mobilapplikáció, mobiltelefon, műsorszolgáltatás, Netidők, okostelefon, rádió, rádiós piac, rádiózás, rádiózás okostelefonon, Szalay Dániel, Szilágyi Árpád
Szól még a rádió?
2014. december 7. vasárnap2010. március 29. hétfő Szerző: vipcast.hu
A vipcast ugyan hallgatott mostanában, de csak egy ideig. Nem úgy a Danubius és a Sláger Rádió, amelyek elnémulása (a frekvenciaháborúvá fajult pályázat miatt) most már tényleg véglegesnek mondható. De nem ez utóbbi az egyetlen változás a rádiós piacon: nem sokkal a Danubius és a Sláger eltűnése és a helyükre lépő Neo FM és ClassFM megjelenése után szinte teljesen megváltozott a rádiós hallgatottságmérés technikája. Ez azért fontos, mert ezen a mérésen illetve ennek eredményén múlik az egyes adók kereskedelmi sikere vagy kudarca. A mostanáig sokak szerint “ósdi”, úgynevezett naplós mérési technikát rég óta szerették volna lecserélni, mégsem sikerült. Eddig.
Ezt az alkalmat felhasználva Kovács Barnát, az Ipsos (régi nevén Szonda Ipsos) kutatásvezetőjét a hallgatottságmérés kulisszái mellett arról is kérdeztem, hogy kik az új viszonyok nyertesei, illetve egyáltalán hogy áll most a piac? Tényleg érdemes-e temetni a rádiózást, ahogy azt az elmúlt években sokan megtették már? De a piac- és közvéleménykutató cég munkatársával a digitális átállás rádiós vetületéről és az internetes rádiózás népszerűségéről is beszélgettünk.
Katt a lejátszó gombjára és már indul is a hangzóanyag a témáról…
A hanganyag letöltése | Lejátszó megnyitása új ablakban
Kategória audio, podcast Címkék CATI, CAWI, ClassFM Rádió, Danubius Rádió, digitális átállás, frekvenciaháború, GfK Hungária, hallgatottság, internetes rádió, ipsos, kovács barna, közszolgálati rádiózás, média, mérés, Neo FM, rádió, reklámtorta, Sláger Rádió
Hová tűnt a béke? Vendégünk volt Palik László, a HelpU Radio ötletgazdája (Media1, 2022.09.17.)
Több éven át törvénytelenül némán tartották őket, most hosszú pereskedés után visszatérhettek, interjú a Budaörs Rádió ügyvezetőjével (Media1, 2022.09.12.)
Milyen lesz az oktatás a jövőben? – vendégünk volt dr. Tóth Ágnes oktatási szakértő, a METU elnök-vezérigazgatója (Media1, 2022.09.05.)
Pintér Bence szerint nem politikai döntés az Azonnali bezárása (Media1, 2022.08.29.)
Ungár Péter politikai döntést hozott az Azonnali bezárása kapcsán? Vendégünk volt Bakó Beáta, a megszűnő lap szülési szabadságon lévő társfőszerkesztője (Media1, 2022.08.22.)
A vipcast az Apple iTunes Store-ban
Podcast applikációk Android operációs rendszerre
Ezentúl Spotify-on is - 9 hozzászólás
A riporterről - 6 hozzászólás
A podcast beállításáról - 5 hozzászólás
A pilóta és a repülés kulisszái - 4 hozzászólás
5G, IoT és okosvárosok - DTM, 2017.07.18/3. - 4 hozzászólás
asztaltársaság Bódi Zoltán covid-19 Digitális Talkshow Digitális talkshow mindenkinek DTM Elevator Pitch EPC facebook Index index.hu infoszótár innováció interjú IT-biztonság Justin Viktor játék Keleti Arthur koronavírus Kovács Tücsi Mihály kutatás Képes Gábor media1 media1 műsor mesterséges intelligencia média médiaszabadság Netidők okostelefon oktatás online média Pintér Róbert podcast posztmodem robot rádió sajtószabadság startup Szalay Dániel Szilágyi Árpád tv tévé tévézés verseny ötletek
© 2022 vipcast.hu powered by Media1 • Készült GeneratePress